Foto: Hina

PREDSJEDNIKA HSP AP-a Ivan Tepeš gostovao je u Dnevniku N1 televizije, gdje je komentirao kadroviranje u policiji te napetost između ministra Vlahe Orepića i potpredsjenika Vlade Tomislava Karamarka.



"Danas je naš glavni tajnik rekao ono što mi komuniciramo duže vrijeme, a to je da je prošlo 5, 6 mjeseci od izbora, a ostaju ljudi iz prošlog sustava na čelnim mjestima u policiji. Nažalost, morala se dogoditi ovakva situacija da se ljudi iz Mosta, odnosno ministar, trgnu, da bi radio reorganizaciju sustava", rekao je Tepeš.



"Mi smo cijelo vrijeme upozoravali da se kadroviranje mora odraditi brže"



"Ja ne bih ulazio u to, dok se istraga ne završi. Ono o čemu smo mi govorili na načelnoj razini - ministar je rekao da će služiti narod, a narod je rekao što misli na izborima. Narod je tražio promjene, do promjena je moralo doći. Vidimo situaciju u kojoj je napola smijenjen ravnatelj SOA-e, u MUP-u su bili ljudi Zorana Milanovića i bivšeg ministra Ranka Ostojića. Situacija je ni na nebu ni na zemlji. Isplivavaju novi događaji, oružje u Ogulinu i drugi... Mi smo cijelo vrijeme upozoravali da se kadroviranje mora odraditi brže. Mi smo u HSP AS i u Domoljubnoj koaliciji bili potpuno spremni preuzeti vlast, za to smo se pripremali, imali smo sve ljude. Most je dobio respektabilan broj zastupnika u Saboru i samim time i udio u izvršnoj vlasti. Od Mosta smo očekivali da su i oni spremni i da imaju spremne ljude i da će ljudi napraviti reustroj, ali to se još nije dogodilo."



Tepeš nije htio govoriti o tome ima li Domoljubna koalicija prijeglod za novog ravnatelja policije.